Hlina, Alojz, poslanec NR SR (2013-05-21):
Vážená pani predsedajúca, vážení kolegovia, dovoľte mi aj teraz znova vystúpiť v tejto veci a vlastne ani neviem, či mám vystupovať v tejto veci, lebo hore sú malé deti a ja mám pocit, že by sme ich mohli uchrániť, aby vôbec identifikovali, že čo to je a o čom sa tu rozpráva. Tak budem sa snažiť brať na vedomie tú skutočnosť, že hore sú malé deti. Pán kolega, my môžeme, pán minister, teda pardon, ja to tak zvyknem, nie že by som, že sme kolegovia, tak to zvyknem hovoriť. Kľudne môžeme povedať bez toho, aby som mihol brvou alebo mi uletel pohľad, že SMER znižuje tresty pre dílerov drog. Úplne bez, zjednodušene, lebo to je dôležité, aby ten odkaz zaznel, aby ľudia vedeli, o čom tu je reč. Reč je o tom, že SMER znižuje tresty pre dílerov drog. Jednoduché. Asistuje mu pán Poliačik, čo teda je logické, však on má, sa tej téme venuje. Čiže to je znova taká krásna synergia, politicky nech si to vyhodnotí, kto chce. Poviem to tretí a poslednýkrát. SMER okrem iného, okrem kopy dobrých vecí, čo sú v tej zmene, znižuje tresty pre dílerov drog. Peter Šuca, keď pôjdeš do Popradu, tak to tým vašim tam povedz. Pán Senko, detto, povedzte to tým vašim, že čo tu robíte. Obhájte si to, choďte do kostola, z kostola vyjdite pred kostol, keď vyjdete, ľudia budú tam stáť a sa vás budú pýtať, že čo tam robíte. Znižujeme tresty pre dílerov drog. Proste pravdu, nehanbite sa! Povedzte ľuďom krátku a jednoduchú pravdu, lebo taká je, taká je skutočnosť. A ešte dokonca to zopakujem pre tých, ktorí tu neboli, je to vo vašej priorite, lebo pán minister došiel na výbor pre obranu a bezpečnosť, pán minister, poviem to znova, lebo to sú také tzv. pamätné výroky. Viete, ak zaznel pamätný výrok u jedného mestského poslanca za SDKÚ, ktorý bol schopný povedať, že na čo súťaž, aká súťaž, oni sú elita, to povedal jeden poslanec za SDKÚ. Normálne je a ešte mám pocit, že ide kandidovať ďalej, jeho politická kariéra nekončí. Tak na druhej strane tuná máte ministra, ktorý príde na výbor a povie, pri zdôvodňovaní prijatia tohto zákona, že je to kvôli tomu, aby sa poskytla právna istota užívateľom. Ja dopĺňam: dílerom drog. Pán minister to ešte rozviedol, že keď tí ľudia si niečo niekde kúpia, však nevedia, čo sa, tak kvôli nim to robíte, čiže aby mali právnu istotu. No super. To sú asi tie istoty, ktoré ste mali na bilbordoch, že ktoré ľuďom dávate. Takže vy, SMER dáva sociálne istoty, dopĺňa to, toto sú tie, teraz dávate a však to je, vaše slová, ja to tlmočím, to ste povedali, pán minister. (Reakcia ministra.) Prosím? Vy ste nemali nič na bilborde? Ale zastupujete záujmy strany SMER, oni vás nominovali, však to si treba povedať korektne. Poskytujete sociálne istoty, teraz máte, to idete postupne, teraz je na pláne a témou dňa je pre dílerov drog. Tak im ju dáte. Však koniec koncov nikto nevie, ako sa bude voličský elektorát vyvíjať a či by sa nejakí tí užívatelia, díleri aj nezišli, však? No tak je to tiež možno jedna z vecí, s ktorou sa dá zapracovať. Čiže, vážení, nie právne istoty a právna ochrana pre ľudí, ktorí sú tu terorizovaní nejakými nebankovkami, poskytujete a dneska to schválite, asi to nestihnete, ale o piatej to zavriete, istoty pre dílerov drog. Znižujete im sadzbu. Jednoducho. Skúsim to vysvetliť tak, aby sme tomu aj my, čo nemáme vysoké školy – z Trenčína, neviem skade – rozumeli. Teraz platí, že keď vás chytia, ešte to skôr, ako to poviem, vážení, je rozdiel, keď idete do Tesca, a je rozdiel, keď idete do Metra? Je, nie? Je rozdiel, či máte nákup z Tesca, a je rozdiel, či máte nákup z Metra. Je to rozdiel? Je. A to je presne o tom. Pre tých, ktorí nakúpili v Metre, lebo tí, čo kupujú v Metre, to posúvajú ďalej. Tak pre tých, čo nakúpili v Metre, tak im znižujete sadzby. V súčasnosti platí to, že je rozsah 4 až 8 rokov. To znamená, 4 až 8 rokov, keďže je to 4, tak sa nedá znížiť, nedá sa tam spraviť tá výnimka, v zásade by mali ísť do väzenia. Minule to tu zaznelo, nikto nešiel z tých útrpných príbehov, čo tu častokrát pán Poliačik spomínal, že chudákov, nikto zatiaľ za to, že by si nakúpil v Tescu, do väzenia skrz tento paragraf nešiel. Nešiel! Neprerušujte ma! Teraz aj existujúci zákon, pokračujem v tom, aby sme my tomu rozumeli, čo tu podľa niektorých tomu nerozumieme, existujúci zákon umožňuje dohodu o vine a treste. Ani by ste neverili, ja som včera bol u vás, pán minister, na tom vašom ministerstve, mimochodom, o pol dvanástej som volal desať čísel na trestný odbor, na jednom mi zdvihli. Neviem, čo mali, neviem, čomu sa venovali, ale taká je skutočnosť. Bolo mi tam povedané, že aplikácia tohto ustanovenia o vine a treste v zásade pre tých ľudí, ktorých by sa to týkalo, že prokurátor má často tendenciu tlačiť na to, aby bonzol svojho dílera. Však o to ide! Či toto nechce ministerstvo, aby to robili? Však ten krásny americký film Práskač, či ako sa volal, však presne o tom hovorí. Presne o tom hovorí. Čiže nie je to pravdou, že chudák chlapec, ktorý si kúpi, neviem čo, ide, to je útrpný príbeh, nie je to pravda a keby aj náhodou, má tú šancu spraviť dohodu o vine a treste a musí povedať, kde nakúpil. V ktorom Metre. Či v Devínskej, alebo kde. Nechcete to, aby to povedal? Čo to niekomu ublíži? Toto je existujúci zákon. Toto hovorí existujúci zákon. S čím došiel SMER? SMER došiel s tým, že to posúva z tých štyroch na tri, čo znamená, že keď niečo začína na troch rokoch, tak nemusí ísť do basy. Nemusí, nemusí ani robiť dohodu o vine a treste. A teraz si zoberte, vieme, kde žijeme. Máme od troch do osem rokov. Od situácie, kde nemusíte ísť do basy, ale môžete mať probačný dohľad, neviem čo, niečo strpieť a musíte ísť do basy. Ako to celé bude končiť, ako to celé bude končiť? Dobre vieme, kde žijeme. Celé to bude končiť tak, že do tej basy nepôjde už vôbec nikto. Čiže tí, čo nakupujú v Metre, sa budú tešiť, že čo im to ten SMER prijal. Aké sociálne istoty a právne istoty im poskytol, poskytujete. Teraz ich poskytujete. Keď vieme, kde žijeme, tak vieme, že keď niekomu otvoríte modrý oceán, to znamená možnosť pracovať a dohodnúť sa, uzrieť v tak širokom rozsahu, tak presne vieme, ako to funguje. Presne vieme, ako to funguje, a presne vieme, ako to dopadne. Vážení kolegovia za SMER, bez toho, aby ste nad tým dlho rozmýšľali, nerozmýšľajte, ja vám to poviem. Znižujete sadzby pre dílerov drog a zakrývate to tým, že nechcete ublížiť mladým ľuďom, ktorí si kúpia niekde na diskotéke marihuanu. A teraz vás rozkryjem. Teraz, týmto príkladom, ktorý vám poviem, vám, pekne vás rozkryjem, že to nie je pravda. Lebo keby sme aj prijali túto argumentáciu, že o to vám ide, včera som, pán minister, k vám doniesol jeden návrh, ktorý by to v zásade riešil. Keď by sa naozaj spoločnosť uzhodla na tom, že marihuana nie je tak spoločensky nebezpečná v tom rozsahu a že naozaj, elegantné riešenie, do toho ustanovenia 172 by ste doplnili ďalší odsek. V zásade sú dve možnosti ako. Lebo terajší odsek hovorí, že kto vyrobí. Nuž ja sa teda v tom nevyznám, ale marihuana sa pestuje. Čiže by sme mohli doplniť ďalší odsek a nenapísali by sme vyrobia, ale dopestuje, ale keby to nestačilo po právnom rozbore, hovorme o účinnej látke. Účinná látka v tom, marihuane je ten tetrahydrokanabinol. Tak povieme, áno. Pre drogy týkajúce sa tejto účinnej látky, to znamená marihuany, si to upravte, ako chcete. Upravte si to na tých 3 až 8 a budete mať to, čo tu hovoríte, že prečo to robíte. Robíte to pre tých chudákov, ktorí si údajne, že to robíte pre nich, ale dobre, čert to ber, pripusťme. Tak to tam dajte, ten odsek, a vtedy už naozaj nikto nemôže povedať, ale nechajte tam ten odsek ďalší, že pri ostatných drogách, tí, čo nakupujú v Metre a heroín, kokaín a neviem čo všetko, tak zostane to, čo platí. Pán minister, včera som to tam ku vám doniesol, vo vedomí toho, že je to ministerstvo spravodlivosti a koná tak, ako má konať. To znamená, že okrem toho, že poskytuje ochranu dílerom drog, tak ešte, teda už nehovorím o tom, že neposkytuje iným, tak keď tam príde nejaký návrh, ktorý by to možno nejakým spôsobom riešil, dostal sa ku vám? Predložíte ho? Nepredložíte ho, vážení. Čiže nie je to príbeh o tom, že vy tu chcete pomôcť mladým ľuďom, ktorí si kúpia na diskotéke marihuanu. Nepomáhate, obzvlášť, keď v pláne legislatívnych úloh a ďalšieho a má sa dokonca pridať, teraz bola inštruktáž, v tom, aby držanie tej marihuany bol už priestupok a neviem, čo bude. Ide sa v tom pokračovať. Môžeme o tom diskutovať. Budeme, ale prečo znižujete teraz tresty pre dílerov drog? Pre ľudí, ktorí nakupujú v Metre? Teraz to robíte, teraz to robíte! Ľudia sa môžu pýtať, alebo to na konci. Z pohľadu tých priorít, ktoré vy tam teda máte, alebo resp. nemáte. Ja im poviem pravdu, nerozumiem. Pán minister, keď máte pocit, že sem môžete prísť s ustanoveniami, ktoré upravujú tresty pre dílerov drog a idete do toho po hrudi, a ešte chcem vidieť tých bojovníkov z ľudu a zo SMER-u, ktorí vstanú a tiež po hrudi pôjdu po tom, že je to správne. Však ukážte, povedzte! Pani Vitteková, panie všetky, ktoré vás poznám, nebudem menovať, povedzte! Veď vy ste boli štátna tajomníčka, nie, že je to správne – znížiť tresty dílerom drog. Povedzte: Je to dobrá cesta, som za a podporujem to, lebo je to potrebné, a som rada, že pán minister Borec s tým prišiel a že poskytuje právne istoty občanom. Povedzte, nech vieme, nech vedia ľudia, keď budú rozmýšľať, že koho voliť. Nech to vedia, lebo taká je pravda. Kde máte tie iné istoty, pán minister, kde máte tých ľudí, ktorých vy môžete zmeniť. 41-tisíc dôchodcom život zo dňa na deň, stotisíc ľuďom, ktorí trpia pod exekutívou, zo dňa na deň môžete to takto zmeniť. Sem s tým neprídete. Prídete sem so zákonom, zníženie trestu pre dílerov drog. To treba donekonečna opakovať a ľudia, tých pár ľudí, čo to pozerá možno niekde, tak to povedzte iným ľuďom. Nech aj iní ľudia vedia, že čomu sa venuje SMER v pracovnom čase. Aké legislatívne úlohy plní a zadania. Prečo je toto témou dňa? Čiže ignoruje 41-tisíc dôchodcov, ktorí žijú zo 116 eur, to ignoruje. Exekútorov, upravujete tam, robíte kozmetiku, mejkap. Ste zistili, že aký je tam v tom bordel, a teraz len kozmeticky sa to snažíte upratať, nejdete do podstaty. Nejdete do podstaty, nejdete do tej prapodstaty, ktorá je, že my sme exekučný štát. Idete robiť kozmetiku, aj tu ešte budete robiť pol roka, kým to sem príde, ale našúpete sem niečo, čo je pre túto spoločnosť absolútne teraz nepodstatné. Ale práve naopak, je to nepodstatné v tom, že by to bolo témou dňa, ale výsledky toho vášho konania budeme sa s tým konfrontovať. Potom, vážení, treba prebrať aj zodpovednosť. Pán Peter Šuca, páni kolegovia v Trnave, ja oceňujem na vás, že vy ste odvšadiaľ, od kade, kadekadiaľ. Tuná to je Bratislava, to sú všetci z Bratislavy. Vy ste skadekadiaľ, vy to máte o horšie. O to horšie ísť niekam k vám domov, do Hriňovej, do Hnúšte, do Hrádku a povedať: Ale sme im to dali. Dali sme to tam. Je to, tí díleri už to majú teraz jednoduchšie. Dá sa to, môžu ísť len na podmienku. Poskytli sme im právne istoty, lebo to bolo potrebné. Choďte si to tam všetko obhájiť, ja vám v tom držím palce. Neviem, či som to dostatočne vysvetlil, teda pre občanov. Vážení, ono je to fakt aj náročná právna úloha, ja sa nepasujem za právneho experta. Hovoríme o tom, že teraz za niekoho, kto nakúpil v Metre, a to, čo nakúpil v Metre, ponúka inde, tak sa bude dať dohodnúť. Vieme, kde žijeme, čiže sa dohodne. To, čo som hovoril aj minule. Tí ľudia sú na tom relatívne dobre finančne, čiže bude sa dať s nimi dohodnúť tak, že to bude zaujímavé, či pre právnika, či pre iných ľudí, ktorí sa v celom tomto biznise, keď to poviem, v úvodzovkách, zúčastňujú. Otvoril sa ďalší nový trh, a to bola moja skúška, ktorá zhasne, zapadne, nikoho to nebude zaujímať. Tá moja skúška pravdy v tom, že čo chcete, ak sa k nej vyjadríte, tak poviem ešte plus-mínus. Ale ani nebudete ani rozmýšľať, nikto sa ani a čo to tam vlastne, o čo tam šlo? To mi je ľúto, vážení! To mi je ľúto. Lebo prijmete tú hru, tuná kontrovanú aj pánom Poliačkom, Poliačikom, pardon, ako pomáhate mladým ľuďom, aby nešli do basy. Nepomáhate mladým ľuďom! Pomáhate dílerom, aby pred tou diskotékou stáli a ponúkali! To robíte. A keď ho chytia, tak do týždňa je vonku. Čo do týždňa, do piatich hodín ako Slota je vonku. Nič sa mu nestane. To robíte a keď to robíte a už to viete, že to robíte, tak choďte domov a povedzte, prečo to robíte. Ďakujem pekne.